બેઇજિંગ, 4 સપ્ટેમ્બરઃ ચીનમાં પાંચ વર્ષના એક બાળકે વિમાન ચલાવીને સૌથી નાની ઉમરનો પાઇલોટ હોવાનું ગૌરવ પ્રાપ્ત કર્યું છે. હે યિડે નામના આ બાળકનું હુલામણું નામ ડુઓડુઓ છે. તેણે વીજિંગ વન્ય જીવ પાર્ક ઉપર 31 ઑગસ્ટે 35 મીનીટ સુધી વિમાન ઉડાડ્યું. ચીની મીડિયામાં મંગળવારે આ અહેવાલ પ્રકાશિત થયો હતો. જે ઉડાન ક્લબમાં ડુઓડુઓ વિમાન ઉડાડવાનું શીખી રહ્યો છે, તેના પ્રભારી ઝાંગ યોંગહુઇએ કહ્યું કે, ડુઓડુઓએ 30 કિમી સુધી વિમાન ઉડાડ્યું હતું.